
Ehitusseadustiku muutmise ja sellega seonduvalt teiste seaduste muutmise seadus 

§ 1. Ehitusseadustiku muutmine

Ehitusseadustikus tehakse järgmised muudatused:

1) paragrahvi 24 lõiget 2 täiendatakse punktidega 41 ja 42 järgmises sõnastuses:
„41) renoveerimispassi koostamine;
42) hoone süsinikujalajälje arvutamine;“;

2) paragrahvi 60 lõiget 1 täiendatakse punktiga 121 järgmises sõnastuses:
„121) renoveerimispassi andmed;“;

3) seadustiku 7. peatüki pealkiri muudetakse ja sõnastatakse järgmiselt:
 „7. peatükk
Hoone energiatõhusus ja olelusringipõhine süsinikujalajälg“;

4) paragrahvi 62 täiendatakse lõikega 11 järgmises sõnastuses:
„(11) Paragrahvi 69² lõike 1¹ punktis 5 sätestatud nõuet kohaldatakse ka hoonega külgnevale uuele katusega parklale.“; 

5) paragrahvi 62 lõike 2 punkt 1 tunnistatakse kehtetuks;	Comment by Kristel Soodla - JUSTDIGI: EhS-is on sätteid (§ 821 lg 2 p 1, lg 3 p 1 ja § 822 lg 5 p 3), mis viitavad kehtetuks tunnistatavale § 62 lg 2 punktile 1. Palume nendes sätetes olevad viited vaadata üle ja kavandada vastavad muudatused.

6) paragrahvi 62 lõiget 2 täiendatakse punktiga 6 järgmises sõnastuses:
„6) Käesoleva seadustiku § 115 lõikes 1 nimetatud riigikaitseliste ehitiste hulka kuuluvad hooned või muud keskvalitsusele kuuluvad riigikaitselised hooned, välja arvatud kontorihooned või nende teenistuses oleva personali individuaalses kasutuses olevad eluruumid.“;	Comment by Kristel Soodla - JUSTDIGI: Juhime tähelepanu, et § 115 lõikes ei kasutata sõna "hooned", vaid sõna "ehitis". Palume sõnastus ühtlustada. 	Comment by Kristel Lopsik - KLIM: Märkusega ei saa arvestada, kuna teadlikult ei soovita sõnastusega hõlmata rajatisi, mis on samuti ehitised.	Comment by Kristel Soodla - JUSTDIGI: Siin kasutatakse väljendit „muud keskvalitsuse valduses olevad riigikaitselised hooned“, kuid seletuskiri räägib keskvalitsusele kuuluvatest hoonetest. Direktiivi vastavustabelis kasutatakse samuti formuleeringut „relvajõududele või keskvalitsusele kuuluvad ja riigikaitselised hooned“. Palume ühtlustada sõnastust.	Comment by Kristel Lopsik - KLIM: Sõnastus ühtlustatud ehk jäävad ainult "muud keskvalitsusele kuuluvad riigikaitselised hooned". 

7) paragrahvi 62 täiendatakse lõigetega 3 ja 4 järgmises sõnastuses: 
„(3) Käesoleva peatüki nõudeid kohaldatakse järgmistele kultuuriväärtusega hoonetele, arvestades käesoleva paragrahvi lõikes 4 toodud leevendustega:	Comment by Kristel Soodla - JUSTDIGI: HÕNTE käsiraamat: Kui loetelu järjekord ei ole sisupõhine, siis on korrektne esitada pikem loetelu tähestikulises järjekorras. 
1) muinsuskaitsealal asuv kultuuriväärtuslikuks hinnatud hoone;
2) muinsuskaitseseaduse § 13 tähenduses maailmapärandi objektiks olev või maailmapärandi objektil asuv hoone;
3) mälestiseks tunnistatud hoone;
4) rahvuspargis asuv kultuuriväärtuslikuks hinnatud hoone;
5) üld- või detailplaneeringus väärtuslikuks üksikobjektiks määratud hoone või miljööväärtuslikul alal asuv kultuuriväärtuslikuks hinnatud hoone.


(4) Käesoleva paragrahvi lõikes 3 nimetatud hoone energiatõhususe parandamisel tuleb rakendada vaid neid energiatõhususe meetmeid, mis võimaldavad säilitada hoone eripära, välisilme, kultuuriväärtuslikud detailid ja tarindid ning mis on tehniliselt teostatavad ning majanduslikult põhjendatud.“;

8) paragrahvi 63 lõikes 1 asendatakse sõna „vee“ sõnaga „tarbevee“;

9) paragrahvi 63 täiendatakse lõigetega 6–12 järgmises sõnastuses:	Comment by Kristel Soodla - JUSTDIGI: Esitatud on lõiked 6-12 (katusega parkla ja hoonega külgnev parkla on koos ühes lõikes).
„(6) Avaliku sektori asutus on energiamajanduse korralduse seaduse § 2 punktis 1 nimetatud asutus.

(7) Tervikrekonstrueerimine on energiatõhususe esikohale seadmise põhimõttega kooskõlas olev hoone või hoone osa oluliste komponentide renoveerimine, millega muudetakse hoone või hoone osa enne 2030. aastat liginullenergiahooneks ja alates 2030. aastast heitevabaks hooneks.

(8) Etapiviisiline tervikrekonstrueerimine on tervikrekonstrueerimine, mis viiakse läbi renoveerimispassis märgitud etappide kohaselt.

(9) Katusega parkla on katusega ehitis, milles on vähemalt kolm parkimiskohta ja mille sisekliima kvaliteedi reguleerimiseks ei tarbita energiat. Hoonega külgnev parkla on hoone elanikele, külastajatele või töötajatele mõeldud autoparkla, mis asub hoonega samal kinnisasjal või hoone vahetus läheduses.

(10) Heitevaba hoone on väga suure energiatõhususega hoone, mis ei vaja üldse energiat või vajab väga väikeses koguses energiat, ei tekita kohapeal fossiilkütustest pärinevat süsinikdioksiidi (CO2) heidet ning ei tekita üldse või tekitab väga väikeses koguses kasutusaegseid kasvuhoonegaaside heiteid.

(11) Liginullenergiahoone on hoone, mille energiatõhusus on väga suur ja mitte halvem kui kuluoptimaalne tase ning kus nullilähedane või väga väike nõutava energia kogus pärineb väga olulisel määral taastuvatest energiaallikatest, sealhulgas kohapeal taastuvatest energiaallikatest toodetud või lähiümbruses taastuvatest energiaallikatest toodetud energiast.

(12) Olelusringipõhine globaalse soojenemise potentsiaal on näitaja, millega väljendatakse arvuliselt globaalse soojenemise potentsiaali panust kogu hoone olelusringi jooksul.“;

10) paragrahvi 65 lõike 3 esimene lause muudetakse ja sõnastatakse järgmiselt:
„Energiatõhususe miinimumnõuded ja erisused nende kohaldamisel, energiatõhususe nõuded hoone energiatõhusust oluliselt mõjutavatele tehnosüsteemidele, nõuded heitevabale hoonele ja hoone sisekliima kvaliteedile ning taastuvenergia kasutuselevõtu tingimused kehtestab valdkonna eest vastutav minister määrusega.“;

11) paragrahvi 66 lõigetes 1 ja 3 asendatakse sõna „tegeliku“ sõnaga „tüüpilise“;

12) paragrahvi 66 täiendatakse lõikega 11 järgmises sõnastuses:
„(11) Energiamärgise koostamine ei ole kohustuslik käesoleva seadustiku § 62 lõikes 2 punktides 2, 3, 4 ja 5 nimetatud hoonete puhul.“;

13) paragrahvi 67 lõiget 1 täiendatakse pärast sõna „kuulutus“ sõnadega „ja uuendatav üürileping“;

14) paragrahvi 68 lõige 1 muudetakse ja sõnastatakse järgmiselt:
„(1) Energiamärgis peab olema paigaldatud sageli külastatavas avaliku sektori asutuse omandis või kasutuses olevas hoones ning muus mitteelamus kergesti märgatavale ja nähtavale kohale.“;

15) paragrahvi 68 lõiked 2 ja 3 tunnistatakse kehtetuks;

16) paragrahvi 691 lõike 1 punkti 3 muudetakse ja sõnastatakse järgmiselt:
„3) automaatika- ja juhtimissüsteem (edaspidi automaatikasüsteem);“;


17) paragrahvi 692 täiendatakse lõigetega 11–13 järgmises sõnastuses:
„(11) Kui see on tehniliselt sobiv, funktsionaalselt teostatav ning majanduslikult põhjendatud, paigaldatakse päikeseenergiaseade:	Comment by Kristel Soodla - JUSTDIGI: Palume viia EhS § 692 lõike 11 sissejuhatava lause terminoloogia kooskõlla direktiivi artikli 10 lõike 3 eestikeelse tekstiga või põhjendada seletuskirjas terminoloogilist erinevust. Mõistete erinev kasutamine võib põhjustada ebaselgust selles, milliseid asjaolusid tuleb päikeseenergiaseadme paigaldamise kohustuse hindamisel arvesse võtta.
Viidatud direktiivi sättes on kirjas: "Liikmesriigid tagavad sobivate päikeseenergiaseadmete paigaldamise, kui see on tehniliselt sobiv ning majanduslikult ja funktsionaalselt teostatav,…".
1) püstitatavale uuele avaliku sektori hoonele ja püstitatavale uuele mitteelamule, mille suletud netopind on suurem kui 250 ruutmeetrit;
2) olemasolevale avaliku sektori hoonele, mille suletud netopind on suurem kui 250 ruutmeetrit;
3) üle 500 ruutmeetri suuruse suletud netopinnaga olemasoleva mitteelamu olulisel rekonstrueerimisel või olemasoleva mitteelamu renoveerimise, katusel tehtavate tööde või tehnosüsteemi paigaldamise korral, milleks ehitusseadustiku kohaselt tuleb esitada ehitusloa taotlus või ehitusteatis;
4) püstitatavale uuele elamule;
5) hoonega külgnevale uuele katusega parklale.

(12) Mitme kasutusotstarbega hoone puhul kohaldatakse käesoleva paragrahvi lõikes 11 sätestatud nõudeid suurima suletud netopinnaga hoone kasutusotstarbe järgi.

(13) Püstitatava uue hoone projekteerimisel tuleb tagada selle päikeseenergia tootmise potentsiaali optimeerimine asukohapõhiselt päikese kiirgustiheduse alusel, mis võimaldab päikeseenergiaseadmete hilisemat kulutõhusat paigaldamist.“;

18) paragrahvi 692 lõikes 3 asendatakse sõna „hoone“ sõnaga „mitteelamu“; 

19) paragrahvi 692 lõige 6 muudetakse ja sõnastatakse järgmiselt:
„(6) Olemasoleva hoone küttesüsteemi soojusallika või jahutussüsteemi jahutusallika asendamisel varustatakse hoone isereguleerivate seadmetega, mis reguleerivad temperatuuri taset kas igas ruumis või põhjendatud juhul hoone osa kindlaksmääratud köetaval või jahutaval alal, kui see on tehniliselt teostatav ja majanduslikult põhjendatud. Asjakohasel juhul paigaldatakse ka hüdraulilist tasakaalustamist võimaldavad süsteemid.“;

20) paragrahvi 692 lõige 7 muudetakse ja sõnastatakse järgmiselt: 
„(7) Püstitatava uue hoone jahutus- ja küttesüsteemi rajamisel varustatakse hoone isereguleerivate seadmetega, mis reguleerivad temperatuuri taset igas ruumis või põhjendatud juhul hoone osa kindlaksmääratud köetaval või jahutaval alal, kui see on tehniliselt teostatav ja majanduslikult põhjendatud. Asjakohasel juhul paigaldatakse ka hüdraulilist tasakaalustamist võimaldavad süsteemid.“;

21) paragrahvi 693 lõike 2 esimene lause muudetakse ja sõnastatakse järgmiselt:
„Olemasoleva hoone suurema kui 70-kilovatise nimivõimsusega kütte- ja jahutussüsteemi energiatõhususe hindamiseks, kusjuures süsteem võib olla koos ventilatsioonisüsteemiga või ilma, tehakse nende tehnosüsteemide juurdepääsetavate osade korrapärane ülevaatus.“;

22) paragrahvi 693 täiendatakse lõikega 21 järgmises sõnastuses: 
„(21) Käesoleva paragrahvi lõikes 2 sätestatud olemasoleva hoone kütte-, ventilatsiooni- ja jahutussüsteemide juurdepääsetavate osade korrapärane ülevaatus tehakse järgmiselt:
1) 70–290-kilovatise nimivõimsusega tehnosüsteemi ülevaatus iga viie aasta järel;
2) suurema kui 290-kilovatise nimivõimsusega tehnosüsteemi ülevaatus iga kolme aasta järel.“;

23) paragrahvi 694 pealkiri muudetakse ja sõnastatakse järgmiselt:
„§ 694. Mitteelamu tehnosüsteemid ja nende energiatõhususe suurendamine“;

24) paragrahvi 694 lõige 1 muudetakse ja sõnastatakse järgmiselt:
„(1) Mitteelamu suurema kui 70-kilovatise tegeliku või projekteeritud nimivõimsusega kütte- või jahutussüsteemi energiatõhususe suurendamiseks, kusjuures süsteem võib olla koos ventilatsioonisüsteemiga või ilma, paigaldab hoone omanik sellele automaatikasüsteemi, kui see on tehniliselt teostatav ja majanduslikult põhjendatud.“;

25) paragrahvi 694 lõiget 2 täiendatakse punktiga 5 järgmises sõnastuses:
„5) seirata sisekliima kvaliteeti.“;

26) paragrahvi 694 täiendatakse lõigetega 3 ja 4 järgmises sõnastuses:
„(3) Mitteelamu varustatakse valgustuse automaatsete juhtimisseadmetega, kui see on tehniliselt teostatav ja majanduslikult põhjendatud ning kui hoone kütte- ja jahutussüsteemi, mis võib olla koos ventilatsioonisüsteemiga või ilma, tegelik või projekteeritud nimivõimsus on suurem kui 70 kilovatti. Valgustuse automaatsed juhtimisseadmed peavad olema sobivalt jaotatud ja nendega peab olema võimalik tuvastada ruumis viibimist.

(4) Püstitatav uus heitevaba mitteelamu varustatakse siseõhu kvaliteedi seiramist ja reguleerimist võimaldavate mõõte- ja juhtimisseadmetega. Olemasoleva mitteelamu olulisel rekonstrueerimisel paigaldatakse nimetatud seadmed juhul, kui see on tehniliselt teostatav ja majanduslikult põhjendatud.“;
​
27) seadustiku 7. peatükki täiendatakse §-dega 695–699 järgmises sõnastuses: 
„§ 695. Elamu elektroonilise seire ja juhtimise lahendus

(1) Kui see on tehniliselt ja funktsionaalselt teostatav ning majanduslikult põhjendatud, varustatakse uus püstitatav elamu ja olemasolev oluliselt rekonstrueeritav elamu:
1) pideva elektroonilise seire lahendusega, mis mõõdab süsteemide töö optimaalsust ja teavitab hoone omanikku või omaniku poolt määratud isikut süsteemi tööparameetrite märkimisväärsest muutusest või hoolduse vajadusest;
2) tõhusa juhtimislahendusega, mis tagab energia optimaalse tootmise, jaotamise, salvestamise ja kasutamise ning süsteemi hüdraulilist tasakaalustamist võimaldava seadmega, kui see on asjakohane;
3) lahendusega, mis suudab reageerida energiahinnale ja kohandada energiatarbimist.

(2) Käesoleva paragrahvi lõikes 1 sätestatud nõudeid ei kohaldata ühepereelamu olulise rekonstrueerimise korral, kui paigalduskulud on suuremad kui saadav kasu.

§ 696. Nõuded püstitatava uue hoone olelusringipõhise süsinikujalajälje arvutamisele

(1) Uue hoone püstitamisel tuleb arvutada hoone olelusringipõhine süsinikujalajälg. 

(2) Hoone olelusringipõhine süsinikujalajälg arvutatakse projekteeritud hoone puhul hinnanguliste andmete põhjal ning pärast hoone valmimist hoone ehitusjärgsete andmete põhjal. Hoone olelusringipõhise süsinikujalajälje tulemust väljendatakse globaalse soojenemise potentsiaalina.

(3) Hoone olelusringipõhist süsinikujalajälge arvutab pädev isik, kelle kvalifikatsiooni tõendab haridusel ja töökogemusel põhinev kutseseaduse kohane kutse või muu õigusakti kohane pädevustunnistus. 

(4) Hoone olelusringipõhise süsinikujalajälje arvutamise tulemus lisatakse energiamärgisele energiatõhususe arvutusest eraldi osana. Projekteeritud hoone puhul esitatakse arvutuse tulemus ehitisregistrisse ehitise ehitusloa taotluse või ehitusteatise esitamisel. Hoone valmimise järgselt tuleb asjakohasel juhul teha uus süsinikujalajälje arvutus, mis lisatakse energiamärgisele hiljemalt kasutusloa või kasutusteatise esitamise ajaks. 

(5) Hoone olelusringipõhise süsinikujalajälje arvutamise metoodika, nõuded arvutamise lähteandmete ja tulemuste esitamise kohta kehtestab valdkonna eest vastutav minister määrusega.

§ 697. Püstitatava uue hoone olelusringipõhise süsinikujalajälje piirväärtus 

(1) Püstitatava uue hoone olelusringipõhise süsinikujalajälje arvutamise tulemus ei tohi ületada kehtestatud piirväärtust.

(2) Püstitatava uue hoone olelusringipõhise süsinikujalajälje maksimaalsed piirväärtused kehtestab valdkonna eest vastutav minister määrusega, arvestades olemasolevaid süsinikujalajälje hindamise tulemusi, tehnilist ja metoodilist arengut ning hoone kasutamise otstarvet. Piirväärtusi uuendatakse vähemalt üks kord viie aasta jooksul eesmärgiga tagada hoonete olelusringipõhise süsinikujalajälje järkjärguline vähenemine.

§ 698. Renoveerimispass

(1) Renoveerimispass on konkreetsele hoonele kohandatud kava hoone tervikrekonstrueerimiseks, mis viiakse läbi vastavalt renoveerimispassis märgitud etappidele ning millega parandatakse oluliselt hoone energiatõhusust. Renoveerimispassi koostamine on vabatahtlik.

(2) Renoveerimispassi annab välja selleks vastavat kutset omav pädev isik. 

(3) Enne renoveerimispassi väljaandmist teeb pädev isik: 
1) kohapealse kontrolli, mille käigus kontrollitakse, kas ehitis vastab ehitise kohta koostatud dokumentatsioonile ning antakse hinnang ehitise tehnilisele seisukorrale;
2) dokumentatsiooni kontrolli, mille käigus kontrollitakse kohapealse kontrolli objektiks oleva ehitise või selle osa kohta õigusaktides nõutud dokumentatsiooni olemasolu ja nõuetekohasust.

(4) Renoveerimispassi andmed kannab pädev isik elektrooniliselt ehitisregistrisse.

(5) Nõuded renoveerimispassi sisule, vormile, väljastamisele ja säilitamisele kehtestab valdkonna eest vastutav minister määrusega.

§ 699. Olemasoleva mitteelamu energiatõhususe miinimumstandardid

(1) Mitteelamu energiatõhususe miinimumstandardiks on energiatõhususe piirväärtus, mida väljendatakse kilovatt-tundides toatemperatuuriga pinna ühe ruutmeetri kohta aastas.

(2) Käesoleva paragrahvi nõudeid kohaldatakse madalama kui E-klassi kuuluva sisekliima tagamisega mitteelamu suhtes, mille energiatõhusust hinnatakse kehtiva energiamärgise alusel.

(3) Kui mitteelamu kuulub energiamärgise alusel G või madalamasse klassi, peab mitteelamu saavutama vähemalt F-klassi energiatõhususe. Kui mitteelamu kuulub energiamärgise alusel F-klassi, siis peab ta saavutama vähemalt E-klassi energiatõhususe.“;

28) paragrahvides 821 lõikes 2 punktis 1 ning 821 lõikes 3 punktis 1 asendatakse tekstiosa „lõike 2 punktis 1“ tekstiosaga „lõikes 3“; 

29) paragrahvis 822 lõikes 5 punktis 3 asendatakse tekstiosa „punktides 1 ja 2“ tekstiosaga „punktis 2 ning lõikes 3“;

30) paragrahvi 130 lõike 3 punkti 5 muudetakse ja sõnastatakse järgmiselt:
[bookmark: _Hlk202185220]„5) hoone energiatõhususe, energiamärgise, energiaauditi, renoveerimispassi, süsinikujalajälje, nutivalmiduse näitajate, kütte-, ventilatsiooni- ja jahutussüsteemide energiatõhususe ning käesoleva seadustiku § 694 lõikes 1 sätestatud mitteelamu kütte-, ventilatsiooni- või jahutussüsteemi energiatõhususe suurendamiseks automaatikasüsteemi paigaldamise nõuete täitmise kontrollimine;“;

31) seadustiku normitehnilises märkuses asendatakse tekstiosa „2010/31/EL hoonete energiatõhususe kohta (ELT L 153, 18.06.2010, lk 13–35), muudetud direktiiviga (EL) 2018/844 (ELT L 156, 19.06.2018, lk 75–91) ja määrusega (EL) 2018/1999 (ELT L 328, 21.12.2018, lk 1–77)“ tekstiosaga „(EL) 2024/1275 hoonete energiatõhususe kohta (uuesti sõnastatud) (ELT L, 2024/1275, 08.05.2024)“.

§ 2. Ehitusseadustiku ja planeerimisseaduse rakendamise seaduse muutmine
Ehitusseadustiku ja planeerimisseaduse rakendamise seaduses tehakse järgmised muudatused:
1) paragrahvi 211 täiendatakse lõikega 3 järgmises sõnastuses:
„(3) Ehitusseadustiku § 24 lõike 2 punkti 42 ja § 696 lõike 3 kvalifikatsiooninõudeid ei kohaldata sellise hoone olelusringipõhise süsinikujalajälje arvutamise suhtes, mille ehitusloa taotlus esitatakse enne 2030. aasta 1. jaanuarit.“;  	Comment by Kristel Soodla - JUSTDIGI: Palume kontrollida, kas siin ei peaks olema hoopis sõna "arvutamise", sest viidatud EhS sätted kasutavad läbivalt just seda sõna. Lisaks juhime tähelepanu, et EhS § 696 lõikes 3 on "hoone olelusringipõhise süsinikujalajälje".
 
2) paragrahvi 304 pealkirjas asendatakse tekstiosa „§-s 691“ tekstiosaga „§-des 691–694“;

3) paragrahvi 304 täiendatakse lõikega 11 järgmises sõnastuses:
„(11) Hoone suhtes, mille ehitusloa taotlus on esitatud pärast 2020. aasta 1. juulit, kuid enne käesoleva lõike jõustumist, kohaldatakse ehitusseadustiku § 69² lõike 7 varem kehtinud redaktsiooni.“;	Comment by Kristel Soodla - JUSTDIGI: Juhime tähelepanu, et SK selgitab: "Üleminekusäte tagab seega senise regulatsiooni jätkuva kohaldamise nende ehitusloa taotluste puhul, mis on esitatud pärast 1. juulit 2020, kuid enne eelnõuga muudetava EhS § 69² lõike 7 jõustumist. Pärast uue regulatsiooni jõustumist esitatud ehitusloa taotluste puhul kohaldatakse EhS § 69² lõike 7 uut redaktsiooni.". SK selgitusest saab järeldada, et kohaldatakse taotluse esitamise ajal kehtinud redaktsiooni. Kui see on õige järeldus, palume sõnastust täpsustada, et kohaldatav redaktsioon oleks üheselt seotud ehitusloa taotluse esitamise ajaga.	Comment by Kristel Lopsik - KLIM: Märkusega ei arvestatud. Üleminekusäte seob kohaldatava redaktsiooni sõnaselgelt ehitusloa taotluse esitamise ajaga, mistõttu on kohaldatav regulatsioon üheselt määratletud.

4) paragrahvi 304 täiendatakse lõikega 21 järgmises sõnastuses:
„(21) 2020. aasta 1. juuli seisuga olemasoleva, ehitusseadustiku § 693 lõikes 21 sätestatud hoone kütte-, ventilatsiooni- või jahutussüsteemi järgmine energiatõhususe hinnang antakse suurema kui 290-kilovatise nimivõimsusega hoone tehnosüsteemi puhul hiljemalt 2028. aasta 1. jaanuariks. Kui tehnosüsteemi nimivõimsus on suurem kui 70 kilovatti ja kuni 290 kilovatti, antakse järgmine energiatõhususe hinnang hiljemalt 2030. aasta 1. jaanuariks.“;

5) paragrahvi 304 täiendatakse lõikega 31 järgmises sõnastuses:
„(31) Enne käesoleva lõike jõustumist olemasoleva, ehitusseadustiku § 694 lõikes 1 sätestatud mitteelamu suurema kui 290-kilovatise nimivõimsusega tehnosüsteemile kohaldatakse varem kehtinud redaktsiooni. Mitteelamu suurema kui 70-kilovatise ja kuni 290-kilovatise nimivõimsusega tehnosüsteemi energiatõhususe suurendamiseks paigaldatakse automaatika- ja juhtimissüsteem või esitatakse hinnang, et nimetatud süsteemi paigaldamine ei ole tehniliselt teostatav või majanduslikult põhjendatud, hiljemalt 2030. aasta 1. jaanuariks.“;

6) paragrahvi 304 täiendatakse lõigetega 4–9 järgmises sõnastuses:
„(4) Ehitusseadustiku § 692 lõike 11 punktis 1 sätestatud nõue paigaldada päikeseenergiaseade rakendub uuele avalikule sektorile kuuluvale hoonele ja uuele mitteelamule, mille püstitamiseks esitatakse ehitusloa taotlus pärast ehitusseadustiku § 692 lõike 11 jõustumist.

(5) Ehitusseadustiku § 692 lõike 11 punktis 2 sätestatud nõue tuleb täita avaliku sektori asutuse omandis oleva olemasoleva hoone puhul järgmiselt:
1) hiljemalt 2027. aasta 31. detsembriks, kui hoone suletud netopind on üle 2000 ruutmeetri;
2) hiljemalt 2028. aasta 31. detsembriks, kui hoone suletud netopind on üle 750 ruutmeetri ning
3) hiljemalt 2030. aasta 31. detsembriks, kui hoone suletud netopind on üle 250 ruutmeetri.

(6) Ehitusseadustiku § 692 lõike 11 punktis 3 sätestatud nõuet rakendatakse olemasoleva mitteelamu olulise rekonstrueerimise või hoone rekonstrueerimise, katusel tehtavate tööde või hoone tehnosüsteemide paigaldamise korral, mille jaoks esitatakse ehitusloa taotlus või ehitusteatis alates 2028. aasta 1. jaanuarist.

(7) Ehitusseadustiku § 692 lõike 11 punktis 4 sätestatud nõuet rakendatakse elamule, mille püstitamiseks esitatakse ehitusloa taotlus või ehitusteatis alates 2030. aasta 1. jaanuarist.

(8) Ehitusseadustiku § 692 lõike 11 punktis 5 sätestatud nõuet rakendatakse hoonega külgnevale uuele katusega parklale, mille püstitamiseks esitatakse ehitusloa taotlus või ehitusteatis alates 2030. aasta 1. jaanuarist.

(9) Ehitusseadustiku § 694 lõikes 3 sätestatud mitteelamu varustatakse, kui see on tehniliselt sobiv ja majanduslikult põhjendatud, hoone valgustuse automaatse juhtimise süsteemiga, mille küttesüsteemide, jahutussüsteemide, kombineeritud kütte- ja ventilatsioonisüsteemide või kombineeritud jahutus- ja ventilatsioonisüsteemide nimivõimsus on:
1) suurem kui 290 kilovatti hiljemalt 2028. aasta 1. jaanuariks;
2) suurem kui 70 kilovatti ja kuni 290 kilovatti hiljemalt 2030. aasta 1. jaanuariks.“;

7) seadust täiendatakse §-dega 3016–3018 järgmises sõnastuses:
„§ 3016. Ehitusseadustiku §-s 695 sätestatud nõuete rakendamine

Ehitusseadustiku § 695 lõikes 1 sätestatud nõue kehtib püstitatava uue elamu ja olemasoleva oluliselt rekonstrueeritava elamu suhtes, mille ehitusloa taotlus või ehitusteatis on esitatud peale käesoleva paragrahvi jõustumist.

§ 3017. Ehitusseadustiku §-des 696–697 sätestatud nõuete rakendamine 

(1) Ehitusseadustiku §-s 696 sätestatud nõudeid rakendatakse püstitatavale uuele hoonele, mille ehitusloa taotlus või ehitusteatis esitatakse alates 2030. aasta 1. jaanuarist. Püstitatavatele uutele hoonetele, mille suletud netopind on suurem kui 1000 ruutmeetrit, rakendatakse nimetatud nõudeid, kui ehitusloa taotlus esitatakse alates 2028. aasta 1. jaanuarist. 

(2) Ehitusseadustiku §-s 697 sätestatud hoone olelusringipõhise globaalse soojenemise potentsiaali piirväärtust rakendatakse püstitatavale uuele hoonele, mille ehitusloa taotlus või ehitusteatis esitatakse alates 2030. aasta 1. jaanuarist.	Comment by Kristel Soodla - JUSTDIGI: EhS § 69⁷ reguleerib hoone olelusringipõhise süsinikujalajälje piirväärtust. Palume ühtlustada.

§ 3018. Ehitusseadustiku § 699 lõike 3 rakendamine

(1) Olemasolev mitteelamu, mis kuulub energiamärgise alusel G või madalamasse klassi, peab saavutama vähemalt F-klassi energiatõhususe hiljemalt 2030. aasta 1. jaanuariks. 

(2) Olemasolev mitteelamu, mis kuulub energiamärgise alusel F-klassi, peab saavutama vähemalt E-klassi energiatõhususe hiljemalt 2033. aasta 1. jaanuariks.“.


§ 3. Energiamajanduse korralduse seaduse muutmine

1) paragrahvi 2 täiendatakse punktiga 37 järgmises sõnastuses:
„37) säästupõhiste maksete rahastamise kava – laenukava, mis on mõeldud üksnes energiatõhususe suurendamiseks ja mis seob laenu tagasimaksed saavutatud energiasäästuga, võttes arvesse ka muid majandustegureid, nagu energiakulude indekseerimine, intressimäärad, varade väärtus ja laenu refinantseerimine.“;

2) paragrahvi 3 lõige 7 tunnistatakse kehtetuks;

3) paragrahvid 4 ja 41 tunnistatakse kehtetuks; 

4) seadust täiendatakse §-dega 43 ja 44 järgmises sõnastuses:
„§ 43. Riiklik hoonete renoveerimiskava

(1) Energiasäästu koordinaator koostab riikliku hoonete renoveerimiskava (edaspidi renoveerimiskava) avaliku ja erasektori elamute ja mitteelamute rekonstrueerimise tagamiseks kogu riigis, et saavutada 2050. aastaks väga energiatõhus ja vähese CO2 heitega hoonefond eesmärgiga muuta olemasolevad hooned heitevabaks ehitusseadustiku § 63 lõike 10 tähenduses.	Comment by Kristel Soodla - JUSTDIGI: Palume kontrollida viidet. Lõige 10 määratleb heitevaba hoone, lõige 11 aga liginullenergiahoone.

(2) Renoveerimiskava sisaldab vähemalt järgmist:	Comment by Kristel Lopsik - KLIM: Mulle: lühendada lisa II alusel	Comment by Kristel Lopsik - KLIM: Heitevabade hoonete piirmäärad
1) ülevaade riigi hoonefondist;
2) tegevuskava aastateks 2030, 2040 ja 2050;
3) ülevaade rakendatud ja kavandatud poliitikasuundadest ja meetmetest;
4) investeerimisvajaduste ülevaade, eelarveallikad ja haldusressursid;
5) uute ja renoveeritud heitevabade hoonete piirmäärad;
6) mitteelamute energiatõhususe miinimumstandardid;
7) riiklik trajektoor eluhoonete progressiivseks renoveerimiseks.

(3) Käesoleva paragrahvi lõikes 1 nimetatud renoveerimiskava ei ole strateegiadokument riigieelarve seaduse tähenduses ega strateegiline planeerimisdokument keskkonnamõju hindamise ja keskkonnajuhtimissüsteemi seaduse tähenduses.

(4) Energiasäästu koordinaator koostab renoveerimiskava, lähtudes järgmisest:
1) elamufondi progressiivse rekonstrueerimise riiklik trajektoor väljendatakse kogu elamufondi keskmise primaarenergiatarbimise vähenemisena kilovatt-tundi ruutmeetri kohta aastas ajavahemikul 2020–2050 ning selles määratakse kindlaks elamute või eluruumide arv või vastav põrandapind, sealhulgas 43 protsenti halvima energiatõhususega elamute ja eluruumide arv või vastav põrandapind, mis tuleb igal aastal rekonstrueerida ja millega saavutatakse vähemalt 55 protsenti kogu elamufondi keskmise primaarenergiatarbimise vähenemine;
2) kogu elamufondi keskmine primaarenergiatarbimine kilovatt-tundi ruutmeetri kohta aastas väheneb võrreldes 2020. aastaga vähemalt 16 protsenti 2030. aastaks, vähemalt 20–22 protsenti aastaks 2035 ning on 2040. aastaks ja seejärel iga viie aasta järel samaväärne või väiksem kui riiklikult kindlaks määratud väärtus, mis tuleneb keskmise primaarenergiatarbimise järkjärgulisest vähenemisest ajavahemikul 2030–2050 vastavalt sellele, kuidas elamufond muudetakse heitevabade hoonete fondiks;
3) ehitusseadustiku §-s 699 mitteelamutele kehtestatavate energiatõhususe miinimumstandarditega tagatakse, et kõige kehvema energiatõhususega olemasolevad mitteelamud jäävad vähemalt alla 16 protsendise piirmäära alates 2030. aastast, alla 26 protsendise piirmäära alates 2033. aastast ning 2040. ja 2050. aastaks peavad mitteelamud vastama madalamatele energiatõhususe maksimaalsetele piirmääradele vastavalt hoonefondi heitevabaks muutmise kavale.

(5) Energiasäästu koordinaator koostab ja esitab Euroopa Komisjonile iga viie aasta tagant riikliku energia- ja kliimakava osana renoveerimiskava, lisades sellele viimase pikaajalise rekonstrueerimise strateegia või renoveerimiskava rakendamise üksikasjad, näidates, kas seatud riiklikud eesmärgid on saavutatud.

(6) Renoveerimiskava lisana avaldatakse kokkuvõte avaliku konsultatsiooni tulemustest.

(7) Toetusmeetmete kehtestamisel lähtutakse renoveerimiskavas nimetatud eesmärkidest.

§ 44. Renoveerimiskava avalik konsultatsioon

Renoveerimiskava väljatöötamise käigus korraldab energiasäästu koordinaator huvirühmadega avaliku konsultatsiooni, mille põhjal koostatakse avaliku konsultatsiooni tulemuste kokkuvõte ning avaldatakse renoveerimiskava kavandi lisana.“;

5) paragrahvi 30 pealkirja täiendatakse pärast sõna „levitamine“ sõnadega „ja ühtsete kontaktpunktide teenused”;

6) paragrahvi 30 täiendatakse lõigetega 6–11 järgmises sõnastuses:
„(6) Energiasäästu koordinaator tagab tehnilise abi keskuste loomise ja käitamise ühtsete kontaktpunktide kaudu. Tehnilise abi keskused on mõeldud hoonete rekonstrueerimisega seotud osapooltele. Ühtsed kontaktpunktid luuakse koostöös asjakohaste asutuste, kohaliku omavalitsuse üksuste, kohaliku omavalitsuse üksuste liitude ja erasektori sidusrühmadega.

(7) Energiasäästu koordinaator tagab, et tehnilise abi keskused on riigi territooriumil kättesaadavad, luues vähemalt ühe ühtse kontaktpunkti:
1) 80 000 elaniku kohta;
2) piirkonna kohta;
3) piirkondadesse, mille hoonefondi keskmine vanus ületab riigi hoonefondi keskmist vanust;
4) piirkondadesse, kus rakendatakse piirkondlikke rekonstrueerimisprogramme, või
5) paika, kuhu kättesaadava kohaliku transpordiga jõudmine võtab aega keskmiselt alla 90 minuti.

(8) Energiasäästu koordinaator tagab, et kui hoonele on välja antud energiamärgis, mis on madalam kui C-klass, siis kutsutakse hoone omanik renoveerimisalaseks nõustamiseks ühtsesse kontaktpunkti kas vahetult pärast hoone energiamärgise aegumist või viis aastat pärast energiamärgise väljaandmist olenevalt sellest, milline tähtaeg on  varasem.

(9) Käesoleva paragrahvi lõikes 6 nimetatud ühtne kontaktpunkt:
1) annab kodumajapidamistele ja korteriühistutele, väikestele ja keskmise suurusega ettevõtjatele, mikroettevõtjatele ning avaliku sektori asutustele ühtlustatud teavet tehniliste ja rahaliste võimaluste ja lahenduste kohta;
2) pakub rekonstrueerimisprojekti eri etappides terviklikku tuge kodumajapidamistele ja korteriühistutele, keskendudes peamiselt halvima tõhususega hoonetele, energiaostuvõimetutele isikutele, energiaostu riskirühmadele ja rekonstrueerimisteenuseid osutavatele ettevõtetele;
3) annab sõltumatut nõu hoonete energiatõhususe kohta;
4) pakub sihtotstarbelisi teenuseid korteriühistutele, vähekaitstud leibkondadele, energiaostuvõimetutele isikutele, energiaostu riskirühmadele ja väikese sissetulekuga leibkondade liikmetele.“;

(10) Lõikes 8 ja 9 sätestatud eesmärkidel võib energiasäästu koordinaator ja kontaktpunkt töödelda järgmisi isikuandmeid:
1) isiku üldandmed;
2) kui isiku päringule vastamiseks on see vajalik, ka andmeid leibkonna sissetuleku kohta, andmeid elukoha kohta või muid andmeid, päringu esitanud isiku poolt talle esitatud mahus;
3) renoveerimisalasele nõustamisele kutsumise korral ehitisregistrist ja kinnistusraamatust kättesaadavaid andmeid isiku omandis oleva hoone ja selle energiamärgise kohta.

(11) Lõikes 9 nimetatud isikuandmeid säilitatakse kuni 2 aasta jooksul päringule vastamisest või muu nõustamisteenuse osutamisest, mille eesmärgil andmed koguti. Pärast selle tähtaja möödumist andmed kustutatakse.“

7) paragrahv 351 tunnistatakse kehtetuks;

8) seadust täiendatakse §-ga 352 järgmises sõnastuses:
„§ 352. Riikliku hoonete renoveerimiskava esitamine ja ajakohastamine	Comment by Kristel Soodla - JUSTDIGI: Pealkiri nimetab ainult renoveerimiskava esitamist, kuid lõige 2 reguleerib ka kava ajakohastamist. Palume paragrahvi pealkiri viia kooskõlla sätte sisuga.

(1) Energiasäästu koordinaator koostab ja esitab Euroopa Komisjonile käesoleva seaduse § 43 kohase renoveerimiskava esmakordselt hiljemalt 2026. aasta 31. detsembriks, seejärel riikliku energia- ja kliimakava osana 2030. aasta 1. jaanuariks ning seejärel iga viie aasta järel.

(2) Riikliku energia- ja kliimakava ajakohastamisel Euroopa Parlamendi ja nõukogu määruse (EL) 2018/1999 artikli 14 alusel võib energiasäästu koordinaator renoveerimiskava ajakohastada.“.	Comment by Kristel Soodla - JUSTDIGI: Semikooloni asemel peab siin olema punkt.


§ 4. Elektrituruseaduse muutmine
Elektrituruseaduse § 3 punktis 36 asendatakse tekstiosa „1996. aastal väiksem kui 1 gigavatt-tund (edaspidi GWh)“ tekstiosaga „2022. aastal väiksem kui 500 gigavatt-tundi (GWh)“.	Comment by Kristel Soodla - JUSTDIGI: Siin oli üleliigne punkt.


Lauri Hussar	Comment by Kristel Soodla - JUSTDIGI: Vastavalt Riigikogu juhatuse 2014. aasta 10. aprilli otsusega nr 70 kehtestatud eelnõu ja seletuskirja vormistamise juhendile (lk 136), kättesaadav siin:
eelnõu põhiteksti lõpp:
-kolm tühja rida 
-Riigikogu esimehe nimi 
-sõnad „Riigikogu esimees“ 
-üks tühi rida 
-sõna „Tallinn,“ tühi ruum kuupäevale, aasta number
-üks tühi rida 
-ühtlane joon terve teksti laiuses 
-tekst: „Algatab (otsuse eelnõu puhul „Esitab“) Vabariigi Valitsus/…fraktsioon/…komisjon/Riigikogu liige… algatamise/esitamise kuupäev.“ 
-üks vaba rida digiallkirja puhul, kolm vaba rida paberil allkirja jaoks 
-tekst „(allkirjastatud digitaalselt)“, kui vajalik 
-allkirjastaja nimi 
-allkirjastaja ametinimetus 
Riigikogu esimees

Tallinn, ...................2026
______________________________________________________________________
Algatab Vabariigi Valitsus ..... .......................2026. a

(allkirjastatud digitaalselt)

